“ทรู 5G” ยกระดับสาธารณสุขการแพทย์ทางไกล
"ทรู 5G" ยกระดับสาธารณสุขการแพทย์ทางไกล
22 ม.ค. 2564

พลเรือโท วิชัย มนัสศิริวิทยา เจ้ากรมแพทย์ทหารเรือ และ พลเรือตรี นิธิ พงศ์อนันต์ ผู้อำนวยการโรงพยาบาลสมเด็จพระปิ่นเกล้า ร่วมกับ กลุ่มทรู โดย นายพิรุณ ไพรีพ่ายฤทธิ์หัวหน้าคณะทำงานและกรรมการยุทธศาสตร์ 5G บริษัท ทรู คอร์ปอเรชั่น จำกัด (มหาชน) หรือ TRUE พร้อมด้วย นายณัฐวุฒิ อมรวิวัฒน์ กรรมการผู้จัดการใหญ่ ทรู ดิจิทัล กรุ๊ป นำศักยภาพผู้นำ 5G และบริการดิจิทัลครบวงจรของกลุ่มทรู ยกระดับบริการการแพทย์ทางไกล เพื่อให้คนไทยทั่วประเทศเข้าถึงบริการสาธารณสุขได้อย่างทั่วถึงแม้อยู่ในพื้นที่ห่างไกล นำร่องเครื่อง Remote Ultrasound อำนวยความสะดวกแพทย์ในการตรวจรักษาได้จากทุกที่ โดยผู้ป่วยไม่ต้องเดินทางมาโรงพยาบาล พร้อมส่งข้อมูลแบบเรียลไทม์ผ่านเครือข่ายอัจฉริยะ ทรู 5G เชื่อมโยงเข้าสู่แพลตฟอร์ม TeleConsult ที่ทรู ดิจิทัล พัฒนาขึ้นเพื่อใช้ในการติดต่อสื่อสารของแพทย์ที่อยู่ในพื้นที่ต่างๆ
โดยสามารถปรึกษาและแลกเปลี่ยนข้อมูลกับทีมแพทย์ผู้เชี่ยวชาญในโรงพยาบาลได้ทันทีระหว่างรักษาผู้ป่วย รองรับกลุ่มโรงพยาบาลที่ใช้บุคลากรทางการแพทย์หรือผู้เชี่ยวชาญร่วมกัน ช่วยประหยัดเวลาและลดข้อจำกัดด้านจำนวนบุคลากรทางการแพทย์ ทั้งยังช่วยเพิ่มประสิทธิภาพในการรักษาผู้ป่วยได้อย่างรวดเร็วในทุกพื้นที่ผ่านเครือข่ายอัจฉริยะ ทรู 5G ที่ครบกว่า แรงกว่า ครอบคลุม 77 จังหวัดทั่วไทย เพื่อคุณภาพชีวิตที่ดีขึ้นของคนไทย